text: নবকুমার ইন্সটিটিউশন ও ড. শহীদুল্লাহ কলেজ বাংলাদেশের ঢাকা শহরের উমেশ দত্ত সড়কে (৭ নং বকশিবাজার সড়ক) অবস্থিত শতবর্ষী শিক্ষা প্রতিষ্ঠান। পুরানো ঢাকার এই শিক্ষা প্রতিষ্ঠানটি ১৯১৬ সালে প্রতিষ্ঠিত হয়। এর নামকরণ করা হয় এলাকার জমিদার নবকুমারের নামানুসারে। প্রতিষ্ঠানটি শহরের বকশীবাজার এলাকায় বদরুন্নেসা কলেজ ও ঢাকা আলীয়া মাদ্রাসার মাঝে অবস্থিত। প্রতিষ্ঠানটি পুরনো ঢাকার অভিজাত পরিবার গুলির বাসস্থান লালবাগ, ইসলামপুর, ওয়ারীসহ গোটা ঢাকার বিত্তবান, সম্মানিত ও বিশিষ্টজনের সন্তানদের লেখাপড়ার অন্যতম পছন্দের প্রতিষ্ঠান ছিল।
  
  ইতিহাস 
  পুরানো ঢাকার অভিজাত এলাকায় শিক্ষার বিস্টার ঘটাতে ১৯১৬ সালে তৎকালীন জমিদার বাবু নবকুমার এই শিক্ষায়তন প্রতিষ্ঠা করেছিলেন। তাঁর নামেই প্রতিষ্ঠানটির নামকরণ করা হয়। ১৯৭৩ সাল পর্যন্ত এর শুধু বিদ্যালয় শাখা চালু ছিল। সেই বছর এর কলেজ শাখা শুরু হয়। বর্তমানে ঢাকার মীরপুরে অবস্থিত সরকারি বাঙলা কলেজের শ্রেণীপাঠ নবকুমার ইন্সটইটিউশনে শুরু হয়েছিল। ড মুহম্মদ শহীদুল্লাহ বাংলা কলেজে অধ্যাপনা করতেন। তাঁর স্মরণে নবকুমার ইন্সটিটিশনের কলেজ অংশটিউর নাম ড. শহীদুল্লাহ কলেজ করা হয়।
  
  কৃতি শিক্ষার্থী 
  
   স্বাধীনতা পূর্ব সময়ের কৃতি অ্যাথলেট ও মুক্তিযোদ্ধা এ কে এম মিরাজ উদ্দিন এই প্রতিষ্ঠান হতে মাধ্যমিক শিক্ষা সম্পন্ন করেছিলেন।
   ১৯৬৯ এর গণ-অভ্যুত্থানে নিহত কর্মী মতিউর রহমান নবকুমার ইন্সটিটিউটের দশম শ্রেনীর ছাত্র ছিলেন।
   সাবেক তথ্য ও যোগাযোগ মন্ত্রী নাজমুল হুদা এই প্রতিষ্ঠানের ছাত্র ছিলেন।
  
  তথ্যসূত্র 
  
  বিষয়শ্রেণী:ঢাকা
  বিষয়শ্রেণী:ঢাকা জেলার বিদ্যালয়
  বিষয়শ্রেণী:১৯১৬-এ প্রতিষ্ঠিত
title: নবকুমার ইন্সটিটিউশন